**CENU APTAUJA NR. TNPz 2021/107**

**“Iekšējā ugunsdzēsības tīkla projekta izstrāde TNP iestādē pansionātā “Lauciene””**

**INSTRUKCIJAS PRETENDENTIEM**

1. **Iepirkuma priekšmets:**
	1. Iepirkuma priekšmets: **Iekšējā ugunsdzēsības tīkla projekta izstrāde TNP iestādē pansionātā “ Lauciene”.**
	2. Paredzamais līguma izpildes laiks: 5 (piecu) mēnešu laikā no līguma noslēgšanas dienas.
	3. Adrese: Pansionāts, Lauciene, Laucienes pagasts, Talsu novads LV-3285.
	4. Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams projekta izstrādes veikšanai.
2. **Piedāvājuma iesniegšanas vieta**
	1. Piedāvājumu var iesniegt, nosūtot pa e-pastu iepirkumi@talsi.lv līdz 2021. gada 29. novembrim plkst.10:00.
	2. Kontaktpersona – Pansionāta “Lauciene” apsaimniekošanas speciālists Ivo Alksnis, tālr. 29590312, ivo.alksnis@talsi.lv.
	3. Iesūtot piedāvājumu pretendentiem obligāti jānorāda**: Pieteikums TNPz 2021/107 “Iekšējā ugunsdzēsības tīkla projekta izstrāde TNP iestādē pansionātā “Lauciene””.**
3. **Piedāvājuma noformēšana:**
	1. Piedāvājumam pilnībā jāatbilst Projektēšanas uzdevumam (2. pielikums).
	2. Piedāvājums jāiesniedz, aizpildot Pretendenta pieteikumu un finanšu piedāvājumu (1. pielikums). Ja Pretendents Piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pastu iepirkumi@talsi.lv.
	3. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	4. Pretendentam iepriekšējo 3 (trīs) gadu laikā (2018., 2019., 2020. gads un 2021. gadā līdz piedāvājuma iesniegšanas dienai) ir pieredze vismaz 1 (viena) līdzvērtīga līguma izpildē. Par līdzvērtīgu līgumu tiks uzskatīts līgums, kura ietvaros ir veikta attiecīgu projektu izstrāde. Pie iesniedzamajiem dokumentiem jāpievieno aizpildīta Pretendenta kvalifikācijas un pieredzes apraksta forma (3. pielikums).
	5. Pēc piedāvājuma iesniegšanas termiņa beigām Pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Visa līgumā paredzētā summa tiks samaksāta 10 darba dienu laikā pēc gala pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Projektēšanas uzdevumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Projektēšanas uzdevumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām.